Albert Ungeheuer

Den Albert Ungeheuer, gebuer den 30. Mee 1915 zu Mäertert, den 19. Mee 1944 erschoss am KZ Natzweiler-Struthof, war e lëtzebuergesche Resistenzler. Hien huet zu Déifferdeng gewunnt a war Member vum Resistenz-Mouvement PI-Men.

Als Passeur huet hie vill Lëtzebuerger (meeschtens Deserteuren, déi an d'Wehrmacht zwangsrekrutéiert gi waren) iwwer d'Grenz bruecht, déi dunn am Opfanglager zu Les Ancizes bei Clermont-Ferrand ënnerkomm sinn.

Mat Hëllef vun engem Lëtzebuerger Verréider ass d'Gestapo dohanner komm an de Reseau ass opgeflunn. Vill sinn der verhaft ginn. Den Albert Ungeheuer a seng Stellvertrieder Marcel Jung, Jean CrosDe Jean Cros war den Hotelier vun Ancizes wou d'Leit en Ënnerdaach fonnt hunn, wa se do ukoumen, a gewaart hu fir weider geleet ze ginn, Michel Gaspard a Marcel MeyerDe Marcel Meyer war e franséische Fonctionnaire dee falsch Pabeieren ausgestallt huet fir datt d'Leit net sollten erkannt ginn sinn dunn an d'KZ op Hintzert komm. Den 18. Mee 1944 si se op Natzweiler iwwerféiert ginn an do den aneren Dag, zesumme mat anere Patrioten, an enger Kiselkaul erschoss ginn.

 Nom Albert Ungeheuer genannt 
 D'Amicale Albert-Ungeheuer, d'Associatioun vun de Wehrmachtdeserteuren.
 Zwou Stroossen: eng zu Déifferdeng an eng zu Stroossen.
 D'Stèle Albert-Ungeheuer, d'Stad Déifferdeng huet dëse Gedenksteen 1985 opgeriicht an ageweitWebsäit Gemeng Déifferdeng.
 De Sentier Albert-Ungeheuer, e Pad, dee bei Fond-de-Gras duerch de Bësch féiert an iwwer deen d'Lëtzebuerger Deserteuren no Frankräich ageschleist gi sinn.

 Literatur 
 Schmit, Jean-Philippe, 2024. Verrat und Tod eines Helden im Maquis. Luxemburger Wort vum 18. Mee 2024, S. 18-19.
 Dollar, Jacques, 2004. Albert Ungeheuer, martyre de la Résistance. Luxemburger Wort Jg. 156, Nr. 116 (19. Mai), pp. 11–12, ill.

 Kuckt och 
 Lëtzebuerg am Zweete Weltkrich
 Resistenz

 Um Spaweck 
 Websäit vun de Primärschoulen iwwer den Albert Ungeheuer
 Den Albert Ungeheuer op der Websäit vun der Gemeng Déifferdeng

Kategorie:Lëtzebuergesch Resistenzler
Kategorie:Nazi-Affer
Kategorie:Gebuer 1915
Kategorie:Gestuerwen 1944
Kategorie:Ordre de la Résistance 1940–1944
Kategorie:Persounen, no deenen eng Struktur zu Lëtzebuerg genannt ass